Ρολό αρνιού με αγκινάρες, τυλιγμένο σε μπόλια
Είναι πεντανόστιμο αυτό το τυλιγμένο σε ρολό αρνάκι, γεμιστό με ανοιξιάτικες αγκινάρες. Με τη μπόλια, που γίνεται μια... θεάρεστη τραγανή κρούστα, είναι ακόμη πιο λαχταριστό.
1 αρνίσιο μπούτι (περίπου 1,5 κιλό), ξεκοκαλισμένο (ζητάμε από τον κρεοπώλη να το ετοιμάσει για ρολό, δηλ. να το ξεκοκαλίσει, να το ανοίξει και να το χτυπήσει ώστε να γίνει μια λεπτή ίσια επιφάνεια), 1 μπόλια αρνίσια (παραγγέλνουμε εγκαίρως), αλάτι, φρεσκοτριμμένο πιπέρι, ελαιόλαδο για το ταψί, 2 σκελίδες σκόρδου, καθαρισμένες και ψιλοκομμένες, το λευκό και τρυφερό πράσινο μέρος από 6 φρέσκα κρεμμυδάκια, ψιλοκομμένα , 4 αγκινάρες, φρέσκες  καθαρθισμένες και κομμένες σε κύβους 2 εκ., 3 μεγάλες φέτες ψωμί, χωρίς την κόρα, μουλιασμένες σε γάλα για 5 λεπτά, 3 κουτ. σούπας φύλλα φρέσκιας μαντζουράνας, ψιλοκομμένα, ή 1 κουτ. σούπας μαντζουράνα ξερή, κοπανισμένη, 60 ml ελαιόλαδο + λίγο επιπλέον για το ταψί, 1 κουτ. γλυκού χυμός λεμονιού, αλάτι, φρεσκοτριμμένο πιπέρι
Για το ρολό αρνιού με αγκινάρες, τυλιγμένο σε μπόλια ξεκινάμε και σε μια κατσαρόλα ζεσταίνουμε το μισό λάδι σε δυνατή φωτιά και σοτάρουμε το σκόρδο και τα κρεμμυδάκια για περίπου 3 - 4 λεπτά, έως ότου μαλακώσουν ελαφρώς.Προσθέτουμε τις αγκινάρες και το υπόλοιπο λάδι και σοτάρουμε για άλλα 5 λεπτά.Αδειάζουμε σε μπολ, προσθέτουμε το ψωμί, τη μαντζουράνα, το χυμό λεμονιού, αλάτι και πιπέρι, και ανακατεύουμε.Προθερμαίνουμε το φούρνο στους 190° C. Βάζουμε την μπόλια σε έναν πάγκο εργασίας και από πάνω το αρνί με το δέρμα προς τα κάτω.Αλατοπιπερώνουμε και με κουτάλι βάζουμε τη γέμιση στο αρνί, αφήνοντας κενό στις άκρες. Τυλίγουμε σε σφιχτό ρολό, καλύπτοντας με την μπόλια.Το δένουμε με σπάγκο κουζίνας, με πυκνά δεσίματα.Λαδώνουμε ένα μεγάλο ταψί και ψήνουμε στο φούρνο για περίπου 2 ώρες, γυρίζοντας το ρολό ανά μισή ώρα, μέχρι να μαλακώσει το κρέας και η μπόλια να κάνει τραγανή κρούστα εξωτερικά.Σερβίρουμε με μουστάρδα της αρεσκείας μας. 
Αγκινάρες,Αρνί,Πάσχα